23.2.2023
MT
Il-Ġurnal Uffiċjali tal-Unjoni Ewropea
L 58/1467 IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 22
(ikompli)
PP 07 22 02
(ikompli) Fl-istess ħin, ġurnalisti u atturi oħra tal-midja fl-Unjoni jħabbtu wiċċhom ma' vjolenza, theddid, fastidju jew umiljazzjoni fil-pubbliku prinċipalment minħabba l-attivitajiet investigattivi tagħhom biex jipproteġu l-interess pubbliku minn użu ħażin tal-poter, korruzzjoni, ksur tad-drittijiet tal-bniedem jew attivitajiet kriminali, u skont il-Pjattaforma tal-Kunsill tal-Ewropa għall-Protezzjoni tal-Ġurnaliżmu u s-Sikurezza tal-Ġurnalisti, aktar minn nofs il-każijiet ta' abbużi kontra professjonisti tal-midja jitwettqu minn atturi statali.
Rajna mewġa ta' diżinformazzjoni u propaganda li xterdet malajr permezz tal-internet u mezzi oħra tax-xandir.
Fiddawl tal-konsegwenzi soċjali u politiċi, huwa aktar kruċjali minn qatt qabel li ċ-ċittadini tagħna jużaw il-midja u l-midja soċjali b'mod kritiku.
Hemm bżonn isir investiment f'riżorsi finanzjarji adegwati fil-litteriżmu medjatiku u dak diġitali u fl-iżvilupp ta' strateġiji komuni fil-livell tal-Unjoni, flimkien ma' ġurnalisti, akkademiċi u organizzazzjonijiet internazzjonali u tas-soċjetà ċivili, sabiex iċ-ċittadini u l-utenti tal-internet jingħataw is-setgħa jirrikonoxxu u jkunu konxji minn sorsi ta' informazzjoni dubjużi u jidentifikaw u jesponu kontenut u propaganda li jkunu deliberatament foloz.
Il-''Festival Ewropew tal-Ġurnaliżmu u l-Litteriżmu Medjatiku" hija mmirata biex issaħħaħ id-djalogu, il-kooperazzjoni u s-sħubija fl-Unjoni, fost il-ġurnalisti, l-istabbilimenti tal-midja inklużi l-midja tas-servizz pubbliku, l-organizzaz­ zjonijiet tas-soċjetà ċivili u l-professjonisti tal-litteriżmu medjatiku, b'enfasi fuq il-mistoqsijiet kruċjali ta' żminijietna u b'attenzjoni speċjali għaż-żgħażagħ, inklużi l-istudenti tal-ġurnaliżmu, iċ-ċittadini u l-midja soċjali: nindirizzaw id-diżinformazzjoni fl-era tal-post-verità.
Kull sena, ġurnalisti mill-Ewropa kollha se jiġu mistiedna jissottomettu kontribuzzjonijiet preliminari online, fuq pjattaforma ddedikata, u jressqu proposti konkreti għat-titjib tal-leġiżlazzjoni u l-kundizzjonijiet tax-xogħol għassettur kemm fil-livell Ewropew kif ukoll f'dak nazzjonali.
Taħt l-awspiċji ta' dan l-avveniment, il-professjonisti talmidja se jkunu jistgħu jelaboraw proposti ġodda, jissorveljaw l-implimentazzjoni tar-regoli eżistenti u jistabbilixxu riżultati tanġibbli f'oqsma bħall-protezzjoni u s-sikurezza tal-ġurnalisti, is-sigurtà soċjali, mudell ta' negozju ġdid għall-midja, ir-rwol u l-impatt tad-diġitalizzazzjoni fuq is-settur tal-midja, ir-rwol tal-midja fl-indirizzar taddiżinformazzjoni jew iż-żieda fil-litteriżmu medjatiku.
L-avveniment imbagħad se jiġbor flimkien professjonisti talmidja minn sfondi differenti, jiġifieri korporazzjonijiet kbar tal-midja, freelancers, ġurnalisti investigattivi indipendenti, mezzi tax-xandir lokali, kif ukoll rappreżentanti ta' assoċjazzjonijiet tal-istampa u NGOs li jippromwovu l-libertà tal-midja, filwaqt li jiġu mistiedna rappreżentanti tal-awtoritajiet nazzjonali u Ewropej bħala kelliema jew osservaturi .
Dan il-format mhux biss se jtejjeb l-għarfien tal-ġurnalisti dwar il-miżuri eżistenti u l-aħjar prattiki, iżda se jippermetti wkoll lill-awtoritajiet nazzjonali u Ewropej jingħaqdu flimkien u jifhmu aħjar il-ħtiġijiet tas-settur fl-għamla ta' djalogu strutturat annwali.
Kull sena, l-avveniment se joħroġ lista ta' rakkomandazzjonijiet ta' politika, fid-dawl tal-kontribuzzjonijiet li jkunu ġew ippreżentati minn ġurnalisti mill-Ewropa kollha u jistabbilixxu l-konklużjonijiet li se jinħareġ minnu.
Dawn ir-rakkomandazzjonijiet imbagħad għandhom jikkostitwixxu l-bażi għal azzjonijiet ta' politika fil-qasam tal-libertà tal-midja inklużi fil-programmi ta' ħidma tal-Kummissjoni Ewropea kif ukoll
tal-awtoritajiet Ewropej u nazzjonali.
Il-"Festival Ewropew tal-Ġurnaliżmu u l-Litteriżmu Medjatiku" għandu jsir għodda b'saħħitha biex titqajjem kuxjenza dwar ix-xogħol siewi iżda dejjem aktar diffiċli tal-ġurnalisti u l-ksur tal-libertà tal-istampa fl-Unjoni.
Biex jintlaħaq dan il-għan, il-festival ikun wieħed itineranti, li jsir fi Stat Membru differenti kull sena, u tiġi eżaminata s-sitwazzjoni allarmanti f'dak li għandu x'jaqsam mal-libertà tal-istampa, iż-żieda fid-diżinformazzjoni – anke fir-rigward tal-kriżi tal-pandemija u l-klima – u l-kundizzjonijiet tax-xogħol tal-ġurnalisti.
Fir-rigward tal-implimentazzjoni, il-Kummissjoni se tniedi sejħa għall-offerti annwali indirizzata lil professjonisti tal-midja, organizzazzjonijiet tal-midja, NGOs u sħab akkademiċi rilevanti, sabiex tiġi żgurata l-organizzazzjoni tal-avveniment.